CELEX: 32007D0609
Language: lv
Date: 2007-09-10 00:00:00
Title: 2007/609/EK: Komisijas Lēmums ( 2007. gada 10. septembris ), ar ko nosaka pasākumus, kas pretendē uz Kopienas finansiālu atbalstu augiem un augu produktiem kaitīgu organismu kontroles programmām Francijas aizjūras departamentos, Azoru salās un Madeirā (izziņots ar dokumenta numuru K(2007) 4140)

15.9.2007   
            
            
               LV
            
            
               Eiropas Savienības Oficiālais Vēstnesis
            
            
               L 242/20
            
         
      KOMISIJAS LĒMUMS
   
   (2007. gada 10. septembris),
   ar ko nosaka pasākumus, kas pretendē uz Kopienas finansiālu atbalstu augiem un augu produktiem kaitīgu organismu kontroles programmām Francijas aizjūras departamentos, Azoru salās un Madeirā
   (izziņots ar dokumenta numuru K(2007) 4140)
   (Autentisks ir tikai teksts franču un portugāļu valodā)
   (2007/609/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 30. janvāra Regulu (EK) Nr. 247/2006, ar ko ievieš īpašus pasākumus lauksaimniecības jomā attālākajiem Eiropas Savienības reģioniem (1), un jo īpaši 17. panta 3. punkta pirmās daļas otro teikumu,
   tā kā:
   
               (1)
            
            
               Francijas aizjūras departamentos, Azoru salās un Madeirā lauksaimniecības kultūru augu veselību skārušas ar klimatu un minētajos reģionos sastopamu kaitīgo organismu īpatnību saistītas grūtības. Attiecīgās dalībvalstis pieņēma programmas, kas izstrādātas minēto organismu kontrolei.
            
         
               (2)
            
            
               Ar Regulu (EK) Nr. 247/2006 tika pieņemti jauni noteikumi Kopienas ieguldījumam augu veselības pasākumos Eiropas Savienības attālākajos reģionos. Tādēļ ir vēlreiz jānosaka tie pasākumi, par kuriem būs pieejams Kopienas finansiāls atbalsts, un attaisnotie izdevumi.
            
         
               (3)
            
            
               Tādēļ ir jāaizstāj Komisijas 1993. gada 30. septembra Lēmums 93/522/EEK, ar ko nosaka pasākumus, kas pretendē uz Kopienas finansiālu atbalstu augiem un augu produktiem kaitīgu organismu kontroles programmām Francijas aizjūras departamentos, Azoru salās un Madeirā (2).
            
         
               (4)
            
            
               Padomes 2000. gada 8. maija Direktīva 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (3) ievieš aizsardzības pasākumus pret augiem vai augu produktiem kaitīgu organismu ievešanu un to izplatību Kopienā.
            
         
               (5)
            
            
               Tādēļ Lēmums 93/522/EEK ir jāatceļ.
            
         
               (6)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Šā lēmuma pielikumā ir noteikti programmu pasākumi kaitīgu organismu kontrolei Francijas aizjūras departamentos, Azoru salās un Madeirā, kas pretendē uz Kopienas finansiālu atbalstu saskaņā ar Regulas (EK) Nr. 247/2006 17. panta 1. punktu.
   Šādi pasākumi attiecas uz visām kaitīgu organismu kontroles programmām vai to daļu Direktīvas 2000/29/EK 2. panta 1. punkta e) apakšpunkta nozīmē.
   2. pants
   Lēmumu 93/522/EEK atceļ.
   Atsauces uz atcelto lēmumu uzskata par atsaucēm uz šo lēmumu.
   3. pants
   Šo lēmumu piemēro no 2007. gada 1. janvāra.
   4. pants
   Šis lēmums ir adresēts Francijas Republikai un Portugāles Republikai.
   
      Briselē, 2007. gada 10. septembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 42, 14.2.2006., 1. lpp. Regulā grozījumi izdarīti ar Regulu (EK) Nr. 2013/2006 (OV L 384, 29.12.2006., 13. lpp.).
   
      (2)  OV L 251, 8.10.1993., 35. lpp. Lēmumā grozījumi izdarīti ar Lēmumu 96/633/EK (OV L 283, 5.11.1996., 58. lpp.).
   
      (3)  OV L 169, 10.7.2000., 1. lpp. Direktīvā jaunākie grozījumi izdarīti ar Komisijas Direktīvu 2007/41/EK (OV L 169, 29.6.2007., 51. lpp.).
   
      PIELIKUMS
      ATBILSTĪGI PASĀKUMI UN ATTAISNOTIE IZDEVUMI
      A   DAĻA
      Atbilstīgi pasākumi
      
                  1)
               
               
                  Pasākumi, kas saistīti ar zināšanām par vietējo fitosanitāro stāvokli:
                  
                              a)
                           
                           
                              oficiāli pētījumi un apsekojumu, kas veikti, lai gūtu labākas zināšanas par vietējo stāvokli sakarā ar kaitīgiem organismiem:
                              
                                          i)
                                       
                                       
                                          kaitīgu organismu kartēšana;
                                       
                                    
                                          ii)
                                       
                                       
                                          tādas ekonomiskās ietekmes vērtējums, ko rada kaitīgi organismi;
                                       
                                    
                                          iii)
                                       
                                       
                                          riska vērtējums saistībā ar kaitīgu organismu attīstību;
                                       
                                    
                        
                              b)
                           
                           
                              pētījumi un apsekojumi, kas veikti, lai saglabātu uzraudzības zonas, kuras jāaizsargā no kaitīgu organismu ievešanas.
                           
                        
            
                  2)
               
               
                  Aizsardzības pasākumi pret augiem un augu produktiem kaitīgiem organismiem:
                  
                              a)
                           
                           
                              aizsardzības pasākumi, kas veikti attiecībā uz augiem, augu produktiem un pārējiem objektiem, par kuriem ir aizdomas, ka tie ir piesārņoti;
                           
                        
                              b)
                           
                           
                              saimniecību pārbaudes, kuras paredzētas, lai nodrošinātu augu un augu produktu atbilstību fitosanitārajām prasībām;
                           
                        
                              c)
                           
                           
                              oficiāla fitosanitārijas apsekojuma un ātrās reaģēšanas tīklu organizēšana cīņai pret kultūraugu piesārņojumu ar kaitīgiem organismiem;
                           
                        
                              d)
                           
                           
                              oficiāla laboratorija un lauka izmēģinājumi nolūkā rast līdzekļus, kā izvairīties no kaitīgu organismu radītā kaitējuma vai kā to ierobežot:
                              
                                          i)
                                       
                                       
                                          rezistento šķirņu izpēte;
                                       
                                    
                                          ii)
                                       
                                       
                                          ķīmiskās vai bioloģiskās kontroles metožu vai profilakses metožu izpēte;
                                       
                                    
                                          iii)
                                       
                                       
                                          kaitīgo organismu bioloģiskās uzvedības pētījumi;
                                       
                                    
                        
                              e)
                           
                           
                              pētījumi kaitīgu organismu diagnozes metožu pilnveidošanai.
                           
                        
            
                  3)
               
               
                  Ārstnieciski pasākumi pret augiem un augu produktiem kaitīgiem organismiem:
                  
                              a)
                           
                           
                              oficiālu programmu īstenošana, lai veiktu kultūraugiem un dabiskai florai, ieskaitot mežus, kaitīgu organismu kopīgu kontroli;
                           
                        
                              b)
                           
                           
                              ārstnieciski pasākumi, kas veikti attiecībā uz augiem un augu produktiem:
                              
                                          i)
                                       
                                       
                                          iznīcināšana;
                                       
                                    
                                          ii)
                                       
                                       
                                          dezinfekcija, apstrāde;
                                       
                                    
                                          iii)
                                       
                                       
                                          laboratorijas testi.
                                       
                                    
                        
            
                  4)
               
               
                  Tehniska atbalsta pasākumi augiem un augi produktiem kaitīgu organismu kontroles programmām:
                  
                              a)
                           
                           
                              kopienas attālāko reģionu oficiālo iestāžu laboratoriju aprīkojums un darbība, kuras diagnosticē vai nosaka kaitīgus organismus;
                           
                        
                              b)
                           
                           
                              ieguldījums ražošanas vienību uzstādīšanai un darbībai, lai veiktu bioloģisku kontroli;
                           
                        
                              c)
                           
                           
                              ieguldījums tādu augu un augu produktu dezinfekcijas un glabāšanas iekārtu uzstādīšanai un darbībai, kas iesniegti augu veselības pārbaudēm;
                           
                        
                              d)
                           
                           
                              par kontroles programmu izpildes atbildīgā personāla tehniskā izglītošana;
                           
                        
                              e)
                           
                           
                              oficiālu informācijas kampaņu veikšana lauksaimniekiem vai sabiedrībai par kolektīvām un individuālām kaitīgu organismu kontroles metodēm, ieskaitot:
                              
                                          i)
                                       
                                       
                                          visu veidu fitosanitārās informācijas tīklu izveidi un izstrādi;
                                       
                                    
                                          ii)
                                       
                                       
                                          lauksaimnieku izglītošanas seansu organizēšanu;
                                       
                                    
                                          iii)
                                       
                                       
                                          oficiālu informatīvu sanāksmju organizēšanu lauksaimniekiem, sabiedrībai un organizācijām, uz kurām attiecas kontroles programmas.
                                       
                                    
                        
            B   DAĻA
      Attaisnotie izdevumi
      
                  1)
               
               
                  Personālizmaksas, kas radušās, sniedzot konkrētus pakalpojumus, kā daļu no līgumiem par pakalpojumu sniegšanu.
               
            
                  2)
               
               
                  Pasākumu īstenošanai lietoti palīgmateriāli un aprīkojums.
               
            
                  3)
               
               
                  Pakalpojumu pirkumi vai transportlīdzekļu īre, ciktāl tie ir vajadzīgi, lai pildītu pasākumus.